# Friûl-Vignesie Julie

|  |
| --- |
| **Friûl-Vignesie Julie** |
|  |
| **Non ufiziâl par talian** | Friuli-Venezia Giulia |
| **Stât** | Italie |
| **Cjâf lûc**  | Triest |
| **Superficie** | 7.924,36 km² |
| **Popolazion** | 1.192.191 (31/12/2022) ab. |
| **Densitât** | 150,45 ab/km² |
| **Provinciis** | {{{provinciis}}} |
| **Citâts metropolitanis** |  |
| **President** | Massimiliano Fedriga |
|  |
| **Sît istituzionâl** |
| Cjale il Progjet regjons |
| {{{notis}}} |

|  |  |
| --- | --- |
|  | «la regjon Friûl-Vignesie Julie a je une sorte di Tanzanie, ven a staj une invenzion gjeografiche, fate di une realtât c'al è il Friûl e di un ricuart c'a je la Vignesie Julie» |
|  | (Cesare Zappulli - L'altra faccia dell'Italia spendacciona - 1971) |

Il **Friûl-Vignesie Julie** (*Friuli-Venezia Giulia* par talian, *Furlanija - Julijska krajina* par sloven, *Friaul-Julisch Venetien* par todesc, *Friul-Venesia Julia* par venit) e je une regjon de Republiche Taliane cuntun 1,2 milions di abitants cun cjâf lûc Triest.

Il Friûl-Vignesie Julie e je une regjon autonome a statût speciâl, formade dal Friûl (che al'è su par ju il 95% dal teritori), e dal toc de Vignesie Julie restade sot de Italie dopo la seconde vuere mondiâl.

E confine a soreli jevât cu la Slovenie, a nord cu la Austrie a soreli bonât cun il Venit, e a sud al è bagnât dal mâr Adriatic.

## Teritori

La regjon si slargje par scuasit 8 mil chilometros in cuadri, de Cjargne, zone montane al cunfin cun l'Austrie, passant pes culinis morenichis, fin ae planure, dividude da la linie des risultivis in alte e basse. Lis cuestis a son bassis a Ovest (Marine di Maran, Marine di Grau e Golf di Panzan) e plui altis e taiuçadis inte zone de ex provincie di Triest, dulà che lis clevis dal Cjars a rivin fin tal mâr.

## Storie

Il Friûl-Vignesie Julie al è une regjon istituide daspò de Seconde vuere mondiâl, intal 1963: al è formât dal Friûl storic e dal toc di Vignesie Julie restât ae Italie daspò dal tratât di pâs di Paris. Tal 1964 l'Italie e à ricognossût ae regjon la sô autonomie, par vie de vicinance ae Coltrine di fiâr e des minorancis linguistichis ancjemò presints intes zonis di confin cu le Jugoslavie.
Tal 1968 e je stade istituide la provincie di Pordenon, dividint in doi tocs la provincie di Udin.

Chest al è un elenc di vôs di Vichipedie su la storie dal teritori prime dal 1945:

* Friûl
* Storie dal Friûl
* Vignesie Julie

## Economie

### Agriculture

Il teritori de regjon al è pôc compancj e no simpri fertil: par chest il setôr de agriculture nol è svilupât come in altris zonis, di mût che la produzion e e je restade a un bas nivel di mecanizazion.

Inte zone montane (Cjargne) al è presint l'alevament di bovins e suins; inte zone colinâr, soredut inte part orientâl de regjon, e si cultive la vît, par produsi diviersis cualitâts di vin (Merlot, Cabernet, etc.).
La planure permet di coltivâ soredut blave e jerberave.
La pescje e je a vonde svilupade (Lagune di Maran e Lagune di Grau).

### Industrie

Intai ultims agns la grande industrie e je in decjadince; al dì di vuê a son plui dispatussadis lis impresis di plui piçulis dimensions, derivadis dal mont artesanâl.

* Distrets industriâi: Manzan (cjadreis), San Denêl (alimentâr), Brugnere (amobiliment)
* Grandis industriis: intal cjamp navâl a son logadis intes zonis di Monfalcon e Triest; l'industrie dal açâr e je presint a pôcs chilometris di Udin.

### Terziari

Turisim:

* Tarvis, For Disore, Ravasclêt, Nevee, Plan dal Cjaval, Sapade sports invernâi
* Lignan, Grau: turisim balneâr
* Cividât, Aquilee, Palme, Pinçan: turisim storic e culturâl

## Traspuarts

### Aeropuarts

La regjon e je servide da un aeropuart internazionâl, intitulât a Pieri Savorgnan di Braçà, logât a Roncjis di Monfalcon; a 20 chilometris di Gurize, a 33 di Triest e a 40 di Udin.

### Autostradis

Ducj i cjâf lûcs di provincie a son colegâts ae rêt autostradâl taliane: Triest e Gurize cu la A4, Udin cu la A23 e Pordenon cu la A28.

### Feradis

La regjon e je traviersade di impuartantis liniis feroviaris, tant pal trafic passazîrs che pes marcjanziis, come la Ferovie Vignesie-Triest e la Ferovie Udin-Tarvis, prime linie di mont a alte velocitât in Europe. A Çarvignan si cjate il plui grant scâl feroviari de regjon.

Là de Union Europeane al è in vore il progjet clamât Coridôr 5, une linie ad alte velocitât che e varà di colegâ Lisbone cun Kiev, e che traviersarà, daûr dal progjet, ancje la basse furlane.

## Politiche

Zonte regjonâl al dì di vuê (nomenade intal 2023):

**President Massimiliano Fedriga

**Vice President Riccardo Riccardi - Assessôr a la *salût, politichîs sociâl e disabilitâts, delegât ae protezion civil*

**Zonte regionâl Sebastiano Callari - *funzion publiche, servizis generâi e sistemis informatîfs*
* Tiziana Gibelli - *culture e sport*
* Pierpaolo Roberti - *relazions internazionâls e comunitariis autonomiis locâls, sicurece, imigrazion e coregjonâi tal forest*
* Barbara Zilli - *risorsis economichis e finanziariis, patrimoni*
* Fabio Scoccimarro - *ambient e energjie*
* Alessia Rosolen - *istruzion, famee, lavôr, formazion, universitât e ricercje*
* Stefano Zannier - *risorsis agriculis, forestâls e itichis*
* Sergio Emidio Bini - *ativitâts produtivis e turisim*

**President dal Consei Regjonâl Mauro Bordin

## Viôt ancje

* Friûl
* Vignesie Julie
* Statût regjonâl

## Leams

* (furlan) il sît de Regjon
* (talian) il sît de Regjon pa talian

| Regjons de Italie |  |
| --- | --- |
|  Abruç |  Basilicade |  Calabrie |  Campanie |  Emilie-Romagne |  Lazi |  Ligurie  Lombardie |  Marchis |  Molise |  Piemont |  Pulie |  Toscane |  Umbrie |  Venit |
| **cun statût speciâl di autonomie**:  Friûl-Vignesie Julie |  Sardegne |  Sicilie |  Trentin-Sud Tirôl |  Val di Aoste |